CELEX: C2006/165/43
Language: sl
Date: 2006-07-15 00:00:00
Title: Zadeva C-237/06 P: Pritožba, ki jo je vložil Guido Strack  28. maja 2006  zoper sodbo Sodišča prve stopnje (prvi senat), razglašeno  22. marca 2006  v zadevi T-4/05, Guido Strack proti Komisiji Evropskih skupnosti

15.7.2006   
            
            
               SL
            
            
               Uradni list Evropske unije
            
            
               C 165/23
            
         Pritožba, ki jo je vložil Guido Strack 28. maja 2006 zoper sodbo Sodišča prve stopnje (prvi senat), razglašeno 22. marca 2006 v zadevi T-4/05, Guido Strack proti Komisiji Evropskih skupnosti
   (Zadeva C-237/06 P)
   (2006/C 165/43)
   Jezik postopka: nemščina
   Stranki
   
      Pritožnik: Guido Strack (zastopnik: L. Füllkrug, Rechtsanwalt)
   
      Druga stranka v postopku: Komisija Evropskih skupnosti
   Pritožnik predlaga Sodišču, naj:
   
               —
            
            
               razveljavi sodbo Sodišča prve stopnje (prvi senat) z dne 22. marca 2006 v zadevi Guido Strack proti Komisiji Evropskih skupnosti (T-4/05) (1)
               
            
         
               —
            
            
               razveljavi sklep z dne 5. februarja 2004 o ustavitvi preiskave OLAF OF/2002/0356 in Final Case Report (Az.: NT/sr D(2003)-AC-19723 — 01687 05.02.2004), na katerem temelji.
            
         
               —
            
            
               Komisiji Evropskih skupnosti naložit plačilo stroškov postopka.
            
         Pritožbeni razlogi in bistvene trditve
   Pritožnik v pritožbi zatrjuje, da naj bi Sodišče prve stopnje zagrešilo procesno napako in kršilo pravilo prava Skupnosti iz člena 3(3) Sklepa Sveta z dne 2. novembra 2004 o ustanovitvi Sodišča za uslužbence Evropske unije (2004/752/ES, Euratom). Sodišče prve stopnje naj bi bilo v trenutku izdaje sklepa nepristojno, saj bi moralo pravni spor T-4/05 na podlagi navedene določbe že decembra 2005 predložiti Sodišču za uslužbence Evropske unije.
   Pritožnik nadalje uveljavlja, da naj Sodišče prve stopnje izpodbijanega sklepa v zvezi z več samostojnimi izvajanji tožbe v nasprotju s procesnimi pravili ne bi obrazložilo.
   Poleg tega naj bi Sodišče prve stopnje kršilo pravo Skupnosti s tem, da je napačno razlagalo pojem „akt, ki posega v položaj“, uporabljen v členih 90(2) in 90a Kadrovskih predpisov za uradnike. Tj. z napačno razlago samega pojma in neupoštevanjem dosedanje sodne prakse, z napačno razlago pravil členov 22a, 22b in 43 Kadrovskih predpisov za uradnike, temeljne pravice do telesne in duševne nedotakljivosti in načela učinkovitega pravnega varstva ter z napačno oceno predmeta odškodninskih zahtevkov.
   Končno pritožnik še navaja, da naj bi Sodišče prve stopnje storilo procesno napako s tem, ko naj bi, kot izhaja iz spisov, zmotno ugotovilo dejansko stanje in zmotno ocenilo dejstva v zvezi z ugotovitvami OLAF ter jih v obrazložitvi nelogično pojasnilo.
   
      (1)  UL C 121, str.12.